Kestävät hankinnat elinvoimaisuuden lisääjänä -hanke 2016-2018 | Kideve
Kestävät hankinnat elinvoimaisuuden lisääjänä –hanke pyrkii tavoittamaan niin julkisen kuin yksityisen sektorin toimijat, tavoitteena edistää kestävän kehityksen mukaista hankintatoimintaa aluetalouden hyväksi.
Julkinen hankintoimi voi toimia kestävän kehityksen periaatteiden mukaisesti ja edistää toiminnallaan vähähiilistä taloutta ja lähituotannon kehittymistä. Uusi hankintalainsäädäntö parantaa mahdollisuuksia ottaa pk-sektorin tarjonta huomioon hankintojen suunnittelussa. Uudet hankintamenettelyt ja hankintojen sähköiset järjestelmät vaativat myös yrittäjien osalta perehtymistä.
Kestävät hankinnat elinvoimaisuuden lisääjänä –hanke pyrkii tavoittamaan niin julkisen kuin yksityisen sektorin toimijat ja edistämään kestävän kehityksen mukaista hankintatoimintaa aluetalouden hyväksi.
Julkisten toimijoiden hankintoja ohjaava hankintalainsäädäntö muuttui 1.7.2017 EU:n direktiiviuudistuksen seurauksena. Tässä yhteydessä kunnilla ja muilla julkisilla hankkijoilla on mahdollisuus uudistaa hankintakäytäntöjään vähähiilisen talouden edistämiseksi. Tärkeitä taustasyitä uudistaa kuntien toimintatapoja ovat myös aluetalouden vahvistaminen ja pk-sektorin kehittyminen, omavaraisuuden ja huoltovarmuuden lisääntyminen sekä yritysverkostojen ja alueellisen yritys- ja markkinaevoluution edistäminen.
Lähituotannon edistämisellä on todellisia mahdollisuuksia vähentää hiilijalanjälkeä aiheuttavia pitkiä logistiikkaketjuja, joiden varassa alue tällä hetkellä lähes yksinomaan on. Fyysisiä pitkiä etäisyyksiä ei voida lyhentää, mutta alueella on mahdollisuus vaikuttaa toimintatapoihin, joilla hiilijalanjälkeä pienennetään.
Hankkeen tavoitteet kohdentuvat alue
en hankintatoiminnan monitahoiseen kehittämiseen:
Kestävän kehityksen mukaisen hankintatoiminnan edistäminen
Uusien toimintamallien kehittäminen ja materiaalivirtojen vähentäminen
Pk-yritysten palvelukonseptien ja liiketoiminnan kehittäminen
Kittilän ja Sodankylän kunnille luodaan kestävän kehityksen mukaiset hankinta-strategiat
Työn osana toteutetaan kuntien ostosalkkuanalyysi
Kehitetään kestäviin hankintoihin liittyviä malleja ja pilotointeja
Pilotoidaan innovatiivisia julkisia hankintoja
Kehitetään pienhankintojen toteuttamista
Pk-yrityksille luodaan palvelukonsepteja, joiden avulla yritykset voivat paremmin osallistua julkisiin hankintoihin
Edistetään yritysten verkostoitumista
Luodaan yhdessä yritysten ja julkisten toimijoiden kanssa uusia toimintamalleja hankintojen tehokkaan toteutuksen tueksi
Lisätään tietoutta alueen palvelutarjonnasta kehittämällä alueen palveluhakemistoja
Toteutetaan kunnille pienhankintaportaalit
Toteutetaan alueelle hankintaopas sekä painettuna että sähköisesti
Eri osa-alueiden puitteissa järjestetään toimijoille työpajoja ja infotilaisuuksia osaamisen lisäämiseksi. Tiedonvälityksellä on hankkeessa keskeinen rooli.
Välillisesti kohderyhmänä ovat myös alueen asukkaat sekä yritykset koko Pohjois-Suomessa.
Hankkeen jälkeen Kittilässä ja Sodankylässä on käytössä hankintastrategiat, joiden avulla julkisten hankintojen toteutuksessa voidaan entistä perustellummin tukea vähähiilisen talouden liiketoimintaedellytysten ja lähituotannon kehittymistä.
Alueen pk-yrityksillä on käytettävissään uusin tieto julkisesta hankintatoiminnasta ja osaamisen kehittymisen myötä paremmat valmiudet osallistua julkisiin tarjouskilpailuihin.
Kestävät hankinnat elinvoimaisuuden lisääjänä –hanke saa EAKR -rahoitusta Kestävää kasvua ja työtä 2014 – 2020 Suomen rakennerahasto-ohjelmasta. Rahoittava viranomainen on Lapin liitto. Hanketta toteuttavat Kideve Elinkeinopalvelut, Kittilän kunta ja Sodankylän kunta yhteistyössä alueen yrittäjien kanssa. Hanke toteutetaan aikavälillä 1.1.2016-31.12.2018.
Hankkeen tilaisuuksia ja materiaaleja
Onnistunut hankintaprosessi – Julkisten hankintojen perusteet ja kertaus 13.12.2018
Työpajan tallenne ja materiaalit on julkaistu osoitteessa https://www.kideve.fi/esitys-tallenne-onnistunut-hankintaprosessi_131218/
Lapin elinvoimaisuuden eväät! -seminaari 7.11.2018
Seminaarin esitykset ja videoinnit on julkaistu osoitteessa https://www.yrittajat.fi/lapin-yrittajat/a/uutiset/599686-katso-lapin-elinvoimaisuuden-evaat-mika-rooli-julkisilla-hankinnoilla-seminaarin
Julkisten hankintojen johtaminen – seminaari 22.3.2017
Esitykset: Julkisten hankintojen johtaminen – Hankinnat uuden kunnan strategisena työvälineenä, seminaari 22.3.2017
Hankintastrategia ja hankintaohjeet, Kittilä
Kittilän kunnan hankintastrategia ja hankintaohjeet
S-posti: katariina.palola(at)kittila.fi